Eurocopter AS565 Panther

Eurocopter AS565 Panther er den militære version af Eurocopter AS365 Dauphin mellemtung, to-motors flerformålshelikopter. Pantheren bliver brugt i et bredt spektrum af militære roller – inklusive kamp, ildstøtte, antiubådskrigsførelse (ASW), overfladekrigsførelse (ASUW), eftersøgning og redning (SAR) og evakuering af sårede (MEDEVAC).

Versioner 
Versioner af Panther har været følgende: 
SA 365 FK

SA 365 K
Første version Panther, baseret på AS365 N2. Udbudt med forskellig bevæbning, inklusive Giat M621 20 mm kanon, Forges de Zeebrugge (FZ) raketter (i beholdere á 19 stk) eller 68 mm Thales Brandt raketter (i beholdere med 22).

AS565 UA
Støtteudgave af AS365 N2

AS565 UB
Støtteudgave af AS365 N3, stadig i produktion. Denne version er drevet af to Turbomeca Arriel 2C turboskaft jetmotorer, som er udstyret med full authority digital engine control (FADEC). Hovedopgaven for denne version er taktisk troppetransport af otte til ti fuldt udrustede soldater, evakuering af sårede og logistikstøtte.

AS565 AA
Kampversion af AS365 N2.

AS565 AB
Kampversion af AS365 N3.

AS565 MA
Flåde/SAR-udgave af AS365 N2.

AS565 MB
Flåde/SAR-udgave af AS365 N3, stadig i produktion. Hovedopgaverne for denne model er antioverfladekrigsførelse (ASuW), antiubådskrigsførelse (ASW), eftersøgning og redning (SAR), taktisk troppetransport, logistikstøtte evakuering af syge og sårede (CASEVAC)/(MEDEVAC). Denne version er udstyret med en harpun, der gør det muligt at lande på dækket af et skib i dårligt vejr. Udbudt med forskellig bevæbning, inklusive 20 mm kanon monteret i kabinen, AS 15 TT antiskibsmissil, Mark 46 torpedo og Whitehead A.244/S torpedo.

Flådeversionen af Eurocopter AS 565MB Panther er aktiv i Irland, de Forenede Arabiske Emirater, Islands kystvagt, Saudi-Arabien, Israel, den mexikanske flåde, den kinesiske flåde og i den franske flåde. Bevæbnede og ubevæbnede versioner af hærudgaven er aktive i den brasilianske hær.

AS565 SA
ASW version af AS365 N2.

AS565 SB
ASW version af AS365 N3.

AS565 CA
Panserværnsversion af AS365 N2, bevæbnet med Euromissile HOT.

AS565 N3
Maritim patrulje- og overvågningsversion af AS365 N3 aktiv i den græske kystvagt.

AS565 SC
SAR version aktiv i Saudi-Arabien. 

HM-1 Panteras
Helibras HM-1 Pantera er navnet på den brasilianskbyggede AS565 bygget af Helibras og er aktiv i den brasilianske hær.

Panther 800
Afløser for UH-1 Huey i den amerikanske hærs lette helikopterprogram, med 2 LHTEC T800 turboskaftmotorer. Er kun blevet testfløjet.

Brugere 

 Angolas luftvåben

 Den brasilianske hær har modtaget 36 helikoptere, 34 er i brug. AS565 er bygget på licens i Brasilien som Helibras HM-1 Pantera af Helibras

 Den bulgarske flåde bestilte tre AS565 MB, som skal bruges til maritim overvågning, SAR, ASW og ASuW operationer  

 "Folkets Befrielseshærs Flåde"
 "Folkets Befrielseshærs Luftvåben"

 Marine Nationale

 Grækenlands kystvagt

 Irish Air Corps

 Israels luftvåben

 Den mexikanske flåde opererer med to helikoptere; to mere er bestilt til at operere fra flådens skibe.

 Marokkanske flåde har modtaget fire helikoptere

 AS565 MB
 Sydkoreanske kystvagt

 Forenede Arabiske Emiraters luftvåben opererer 16 AS565 SB flådehelikoptere
 
 Royal Navy
 som HH-65
 United States Coast Guard

Danske forhold 
Den 22. februar 2011, kom Pantheren med på listen over mulige afløsere af den over 30 år gamle Westland Lynx, i flyvevåbnets Eskadrille 723.

Fodnoter

Kilder 
 Jane's All the World's Aircraft 2008 (digital version)
 Jane's Aircraft Upgrades 2008 (digital version)

Eksterne henvisninger 
 Eurocopter Company Site – AS 565MB Panther  

Flådehelikoptere